English: Thank you for that masterclass in some of the figures involved. I think, Russell George, you feel very much as I do that, perhaps, sometimes, you've been living and breathing this for quite some considerable time. Let me try to unpack some of the figures, because they're complex and again to do - as I say so often in this Chamber - with the fact that this is a state aid intervention programme grant aiding the eventual successful tenderers for the grant programme and not an infrastructure project. If it was an infrastructure project, it would be very much simpler, but it isn't. So, as you know, at each stage, we have to make sure that we're not intervening in a market without the correct state aid cover, which we have to get through the Broadband Delivery UK process, and that puts an added complexity into it. In terms of the first contract, as I said, the actual coverage for that contract was that BT had to get to 690,000 premises across Wales at 30 Mbps or above. And at the time that that contract was let, that would have meant, alongside the private sector investment elsewhere in Wales, that 96 per cent of the premises that then existed would have been covered. Obviously there have been premises built in the meantime. One of the frustrations of this project as, Russell George, you well know from your own constituency, is that new build is often not included because we have to go back out to an open market review each time to try to find out whether the new build is or isn't covered by one of the commercial operators before we can include it, and that adds an added complexity. And if you remember, in the first project, we added in 42,000 extra premises at one point, when we did a second open market review, because it became increasingly clear that some of the business estates were not going to be covered by the commercial roll-out, which is what had been claimed by the various operators in the first place. So, it's a hugely complex set of criteria that we have to go to, and would that I could just figure out which premises they were and then work out how much it would be to connect them. That would be an awful lot easier, but that, unfortunately, is not where we are. The conversation with the bidders in the lots that are now let has very much centred around the lessons learned that you spoke about, and has very much been us driving them to say exactly which premises they will go to and in what timescale. And I am hoping that, within the next month, we will be able to release those details to Assembly Members so that they can contact people in their constituency and let them know where they are in the programme. And at this point, I want to say that, of course, the grant agreement - I did say this in my previous statement as well - is over three years. So, some people will be at the end of that three-year programme, and it may be that they aren't happy with that because three years is a long time to wait, and so that's why I'm emphasising that the voucher schemes are still staying in place, and if those people want to come forward with a voucher scheme, we're very happy to facilitate that. In terms of the £80 million, it is indeed all on the table. I'm actually rather disappointed that the tenderers in all three lots have not wanted to spend more of that money than they have indicated to us through the procurement process, and I fear that that's because of the vigorousness with which we insisted that the first contract was carried out on target. And, as you know, many times in this Chamber, I highlighted the penalties that would happen if that target was not met. The target was met. They did make the premises target. It was, I think - I probably did it myself, and other Ministers did talk about it in a percentage term at the beginning of the project, but actually it was a very specific number of premises, which I've mentioned on a number of occasions. Obviously the percentage of premises changes because the number of premises changes, so that's not a very good judge. In terms of the availability at 100 per cent, I dislike saying this, Deputy Presiding Officer, because, to some extent, it is a little disingenuous, but, of course, it is available - it's just a question of how much you're prepared to pay for it. So, at this point in time, were you prepared to pay for it, you could get a fast fibre connection to your premises via the Ethernet network, which would cost you quite a lot of money, but it is available. That network has been facilitated across Wales, but it's out of the reach of many of the people of Wales, but it is available if they wanted it, and we have facilitated that. I agree with this; that's true, but it is, nevertheless, true that that is available, and that has been no small feat in itself as well. It's no consolation to Mrs Jones of wherever that she still hasn't got it. So, I hope, in the statement, I was also emphasising - and I mentioned a few of the projects that are very different in nature - the fact that we have resourced the community teams to make sure that we can go out and get as many of these community projects together as possible to ensure that those people can get fast access to the vouchers and therefore to the schemes, and we're very keen to facilitate those. As you know, I've been doing a tour all around Wales talking to people about what is possible, and out of most of those meetings has come at least one project, and one in your own area, in fact. And I very much emphasise that today - we are very keen to work with businesses and clusters of communities. They could be geographical clusters, they could be interest clusters or anything else - we're very happy to work with them to see what can be facilitated via a scheme. And the last bit of my response - you did ask me a set of complex questions, to be fair - is: the reason I'm not able to say how much money I'm putting into that is I want to see how much the final lot that's let actually costs and then all the rest of it will be put into the community pot. So, we are determined to spend all the money on the table on fast broadband connection.
Welsh: Diolch i chi am y dosbarth meistr yna o rai o'r ffigurau dan sylw. Rwy'n credu, Russell George, eich bod yn teimlo'n debyg iawn i mi, efallai, weithiau, eich bod chi wedi bod yn byw ac yn bod gyda hyn am gryn dipyn o amser. Gadewch i mi geisio dadbacio rhai o'r ffigurau, oherwydd eu bod nhw'n gymhleth ac unwaith eto yn ymwneud - fel y dywedaf yn aml yn y Siambr hon - â'r ffaith mai grant gan raglen ymyrryd y wladwriaeth yw hon i gynorthwyo'r tendrwyr llwyddiannus am y rhaglen grant yn y pen draw ac nid prosiect seilwaith. Pe byddai'n brosiect seilwaith, byddai'n llawer iawn symlach, ond 'dyw hi ddim. Felly, fel y gwyddoch, ar bob cam, mae'n rhaid inni wneud yn siŵr nad ydym yn ymyrryd â marchnad heb y cymorth gwladwriaethol cywir, sydd yn rhaid i ni ei gael drwy broses Broadband Delivery UK, ac mae hynny'n ychwanegu cymhlethdod ychwanegol. O ran y contract cyntaf, fel y dywedais, y cwmpas gwirioneddol ar gyfer y contract hwnnw oedd bod yn rhaid i BT gyrraedd 690,000 safle ledled Cymru ar 30 Mbps neu'n uwch. Ac ar yr adeg y rhoddwyd y contract, byddai hynny wedi golygu, ochr yn ochr â buddsoddiad y sector preifat mewn mannau eraill yng Nghymru, y byddai 96 y cant o safleoedd a oedd yn bodoli bryd hynny wedi cael eu cwmpasu. Cafodd safleoedd eraill eu hadeiladu yn y cyfamser, yn amlwg. Un o rwystredigaethau'r prosiect hwn fel y gwyddoch yn dda o'ch etholaeth eich hun, Russell George, yw nad yw adeilad newydd yn cael ei gynnwys yn aml oherwydd bod yn rhaid mynd yn ôl at adolygiad o'r farchnad agored bob tro i geisio darganfod a yw'r adeilad newydd yn dod o dan un o'r gweithredwyr masnachol neu beidio cyn y gallwn ei gynnwys, ac mae hynny yn ychwanegu cymhlethdod ychwanegol. Ac os cofiwch chi, yn y prosiect cyntaf, fe wnaethom ni ychwanegu 42,000 safle ychwanegol ar un adeg, pan wnaed ail adolygiad o'r farchnad agored, oherwydd daeth yn fwyfwy eglur nad oedd rhai o'r ystadau busnes yn mynd i gael eu cwmpasu gan y cyflwyniad masnachol, sef yr hyn yr oedd y gweithredwyr amrywiol yn ei hawlio yn y lle cyntaf. Felly, cyfres hynod gymhleth o feini prawf sydd gennym i ymdrin â nhw, a byddai'n dda gallu gweithio allan pa safleoedd ydyn nhw ac yna gweithio allan faint fyddai'n ei gostio i'w cysylltu nhw. Byddai hynny'n llawer haws, ond, yn anffodus, nid dyna'r sefyllfa. Mae'r sgwrs gyda'r ymgeiswyr am y lotiau sydd bellach wedi eu gosod wedi canolbwyntio i raddau helaeth iawn ar y gwersi a ddysgwyd fel y soniasoch chi, ac mae hynny'n golygu ein bod ni wedi bod yn eu hysgogi nhw i ddweud yn union pa safleoedd y byddan nhw'n eu cyrraedd a pha bryd y bydd hynny. Ac rwy'n gobeithio, o fewn y mis nesaf, y byddwn yn gallu rhyddhau'r manylion hynny i Aelodau'r Cynulliad fel y gallan nhw gysylltu â phobl yn eu hetholaethau a rhoi gwybod iddyn nhw lle maen nhw ar y rhaglen. Nawr, rwy'n awyddus i ddweud, wrth gwrs, fod y cytundeb grant - dywedais hyn yn fy natganiad blaenorol hefyd - yn un dros dair blynedd. Felly, bydd rhai pobl yn aros tan ddiwedd y rhaglen tair blynedd, ac efallai na fydden nhw'n hapus ynglŷn â hynny gan fod tair blynedd yn amser hir i aros. Felly dyna pam yr wyf yn pwysleisio bod y cynlluniau talebau yn dal i fod yn eu lle , ac os yw'r bobl hynny am ddod ymlaen gyda chynllun taleb, rydym yn hapus iawn i hwyluso hynny. O ran y £80 miliwn, mae'r cyfan ohono ar gael yn wir. Rwyf wedi fy siomi braidd nad yw'r tendrwyr yn y tair lot wedi dymuno gwario mwy o arian nag y maen nhw wedi ei nodi i ni yn y broses gaffael, ac mae arnaf ofn bod hynny oherwydd inni bwysleisio'n gryf y byddai'n rhaid cyflawni'r contract cyntaf yn ôl y targed. Ac, fel y gwyddoch, lawer tro yn y Siambr hon, rwyf wedi tynnu sylw at y cosbau a fyddai'n digwydd pe na fyddai'r targed hwnnw'n cael ei gyrraedd. Cyrhaeddwyd y targed. Cyrhaeddwyd y targed o ran safleoedd. Roedd, rwy'n credu - ac mae'n debyg fy mod i fy hun wedi gwneud hynny, a gwnaeth Gweinidogion eraill sôn amdano, yn ôl canran ar ddechrau'r prosiect, ond mewn gwirionedd roedd yn nifer penodol iawn o safleoedd, yr wyf i wedi sôn amdano sawl gwaith. Mae'n amlwg bod canran y safleoedd yn newid gan fod nifer y safleoedd yn newid, felly nid yw honno'n ffon fesur dda iawn. O ran yr argaeledd 100 y cant, nid wyf yn hoffi dweud hyn, Dirprwy Lywydd, oherwydd, i ryw raddau, mae hyn braidd yn ffuantus, ond, wrth gwrs, mae ar gael - mae'n fater o faint yr ydych chi'n barod i dalu amdano. Felly, ar hyn o bryd, pe byddech yn barod i dalu amdano, fe allech chi gael cysylltiad ffeibr cyflym i'ch safle drwy'r rhwydwaith ether-rwyd, a fyddai'n costio llawer o arian, ond mae ar gael. Cafodd y rhwydwaith hwnnw ei hwyluso ledled Cymru, ond mae allan o gyrraedd llawer o bobl Cymru. Ond mae ar gael pe bydden nhw'n ei ddymuno, ac rydym ni wedi hwyluso hynny. Rwy'n cytuno â hyn; mae hynny'n wir, ond, serch hynny, mae'n wir ei fod ar gael, ac nid peth bach fu hynny ynddo'i hun. Nid yw hynny o unrhyw gysur i Mrs Jones o ble bynnag, tra ei bod hi hebddo o hyd. Felly, rwy'n gobeithio, yn y datganiad, roeddwn i hefyd yn pwysleisio - a soniais am rai o'r prosiectau sydd o natur wahanol iawn - y ffaith ein bod wedi rhoi yr adnoddau i dimau cymunedol i wneud yn siŵr y gallwn fynd allan a chael cymaint â phosib o'r prosiectau cymunedol hyn gyda'i gilydd i sicrhau y gall y bobl hynny gael gafael yn gyflym ar y talebau, ac felly ar y cynlluniau, ac rydym yn awyddus iawn i hwyluso hynny. Fel y gwyddoch, rwyf wedi bod ar daith ledled Cymru yn siarad â phobl am yr hyn sy'n bosib, ac o'r rhan fwyaf o'r cyfarfodydd hynny daeth o leiaf un prosiect, ac un yn eich ardal chi eich hun, mewn gwirionedd. Ac rwy'n pwysleisio hynny'n fawr heddiw - rydym yn awyddus iawn i weithio gyda busnesau a chlystyrau o gymunedau. Fe allen nhw fod yn glystyrau daearyddol, fe allen nhw fod yn glystyrau buddiant neu unrhyw beth arall - rydym yn hapus i weithio gyda nhw i weld beth y gellir ei hwyluso drwy gynllun. A rhan olaf fy ymateb - roeddech wedi gofyn cyfres o gwestiynau cymhleth i mi, a bod yn deg - yw: y rheswm na allaf ddweud faint o arian yr wyf yn ei roi tuag at hynny yw fy mod yn awyddus i wybod faint fydd y lot olaf yn ei chostio ac yna caiff y cyfan sydd ar ôl ei roi yn y pot cymunedol. Felly, rydym yn benderfynol o wario'r holl arian sydd ar gael ar gysylltiad band eang cyflym.